ระเบียบเทศบาลตำบลหนองสอระเบียบเทศบาลตำบลหนองสอว่าด้วยการปฏิบัติงานของพนักงานเจ้าหน้าที่ตามกฎหมายว่าด้วยการรักษาความสะอาดและความเป็นระเบียบเรียบร้อยของบ้านเมืองพ.ศ.๒๕๕๒ อาศัยอำนาจตามความในมาตรา ๔๘ เตรสแห่งพระราชบัญญัติเทศบาล พ.ศ. ๒๔๙๖ ที่แก้ไขเพิ่มเติมโดยพระราชบัญญัติเทศบาล(ฉบับที่ ๑๒) พ.ศ. ๒๕๔๖ ประกอบกับมาตรา ๔๔ และมาตรา ๔๕แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.๒๕๓๕เทศบาลตำบลหนองสอจึงวางระเบียบว่าด้วยการปฏิบัติงานของพนักงานเจ้าหน้าที่ตามกฎหมายว่าด้วยการรักษาความสะอาดและความเป็นระเบียบเรียบร้อยของบ้านเมืองดังต่อไปนี้ข้อ ๑ระเบียบนี้เรียกว่า ระเบียบเทศบาลตำบลหนองสอว่าด้วยการปฏิบัติงานของพนักงานเจ้าหน้าที่ตามกฎหมายว่าด้วยการรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๕๒ข้อ ๒[๑]ระเบียบนี้ให้ใช้บังคับในเขตเทศบาลตำบลหนองสอนับถัดจากวันประกาศเป็นต้นไปข้อ ๓บรรดาระเบียบ ข้อบังคับคำสั่งหรือประกาศอื่นในส่วนที่ได้กำหนดไว้แล้วซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ในระเบียบนี้เจ้าพนักงานท้องถิ่น หมายความถึงนายกเทศมนตรีตำบลหนองสอพนักงานเจ้าหน้าที่ หมายความถึง(๑) ปลัดเทศบาล(๒) หัวหน้าสำนักปลัดเทศบาล(๓)เจ้าพนักงานหรือเจ้าหน้าที่ป้องกันและบรรเทาสาธารณภัย(๔) นิติกร(๕) หัวหน้ากองช่าง(๖) หัวหน้ากองสาธารณสุขและสิ่งแวดล้อม(๗) เจ้าพนักงานสาธารณสุขชุมชน(๘) พนักงานเทศบาล ลูกจ้างประจำ และพนักงานจ้างที่ดำรงตำแหน่ง พนักงานเทศกิจหรือเจ้าหน้าที่เทศกิจ หรือพนักงานเทศบาลลูกจ้างประจำ และพนักงานจ้างผู้ซึ่งนายกเทศมนตรีมอบหมายให้ปฏิบัติหน้าที่เกี่ยวกับการรักษาความสะอาดหรืองานรักษาความสงบเรียบร้อยของประชาชนหรืองานรักษาความเป็นระเบียบเรียบร้อยของบ้านเมืองเครื่องแบบและการแต่งกายของพนักงานเจ้าหน้าที่ตาม (๑) ถึง (๘) ให้เป็นไปตามระเบียบที่เทศบาลตำบลหนองสอ กำหนดเทศบาล หมายถึงเทศบาลตำบลหนองสอนายกเทศมนตรี หมายถึงนายกเทศมนตรีตำบลหนองสอข้อ ๕ให้นายกเทศมนตรีรักษาการตามระเบียบนี้และเพื่อประโยชน์ในการปฏิบัติตามระเบียบให้นายกเทศมนตรีมีอำนาจออกประกาศหรือคำสั่งและให้มีอำนาจวินิจฉัยสั่งการตามที่เห็นสมควรหมวด๑อำนาจหน้าที่ของเจ้าพนักงานท้องถิ่นและพนักงานเจ้าหน้าที่ ข้อ ๖นอกจากอำนาจหน้าที่ ที่ได้บัญญัติไว้ตามพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ. ๒๕๓๕ให้เจ้าพนักงานท้องถิ่นหรือพนักงานเจ้าหน้าที่มีอำนาจหน้าที่ ดังต่อไปนี้(๑)โฆษณาให้ประชาชนได้ทราบถึงหน้าที่ที่จะต้องปฏิบัติตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕(๒) สอดส่องและกวดขันไม่ให้มีการฝ่าฝืนพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ โดยเคร่งครัด(๓)ตักเตือนผู้กระทำผิดหรือสั่งให้ผู้กระทำผิดแก้ไข หรือขจัดความสกปรกหรือความไม่เป็นระเบียบ หรือความไม่เรียบร้อยให้หมดไป(๔) จับกุมผู้กระทำผิดซึ่งไม่เชื่อฟังคำตักเตือนและดำเนินคดีตามกฎหมายข้อ ๗เมื่อมีความผิดตามพระราชบัญญัตินี้เกิดขึ้นในเขตเทศบาลและพนักงานเจ้าหน้าที่ไม่อาจทราบตัวผู้กระทำผิด ให้พนักงานเจ้าหน้าที่ทุกคนร่วมกันขจัดหรือแก้ไขไม่ให้สิ่งที่ผิดกฎหมายปรากฏอยู่ในที่สาธารณะหรือสถานสาธารณะอีกต่อไปข้อ ๘ภายใต้มาตรา ๑๐ วรรคสองแห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.๒๕๓๕ การขออนุญาต การอนุญาตการกำหนดอัตราค่าธรรมเนียมและการงดเว้นค่าธรรมเนียมในการขออนุญาตเพื่อกระทำการโฆษณาด้วยการปิด ทิ้ง หรือโปรยแผ่นประกาศหรือใบปลิวในที่สาธารณะให้เป็นไปตามหลักเกณฑ์ที่กำหนดในกฎกระทรวงโดยการขออนุญาตให้ยื่นคำร้องก่อนกระทำการโฆษณาไม่น้อยกว่า๗ วันเมื่อได้รับการอนุญาตจากเจ้าพนักงานท้องถิ่นจะต้องกระทำการโฆษณาให้เป็นไปตามแผนผังแสดงเขตที่ได้รับอนุญาตข้อ ๙การอนุญาตตามข้อ ๘ อายุของใบอนุญาตให้เป็นไปตามหลักเกณฑ์ดังนี้(๑) การโฆษณาที่เป็นการค้า ครั้งละ ๖๐ วันต่อหนึ่งใบอนุญาต(๒) การโฆษณาที่ไม่เป็นการค้า ครั้งละ ๓๐ วันต่อหนึ่งใบอนุญาตข้อ ๑๐ภายใต้มาตรา ๓๙แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.๒๕๓๕ ผู้ใดประสงค์จะขอใช้ที่สาธารณะเป็นการชั่วคราว ในการติดตั้งตากวางหรือแขวนสิ่งใด ๆให้ยื่นคำร้องตามแบบที่เจ้าพนักงานท้องถิ่นหรือพนักงานเจ้าหน้าที่กำหนดพร้อมแนบแผนผังของที่สาธารณะที่ต้องการขออนุญาตก่อนการเข้าใช้ที่สาธารณะไม่น้อยกว่า ๗ วัน การจะอนุญาตหรือไม่ให้เป็นอำนาจของเจ้าพนักงานท้องถิ่นและคำสั่งนั้นให้ถือเป็นเด็ดขาดข้อ ๑๑ให้เจ้าพนักงานท้องถิ่นหาอุปกรณ์และอำนวยความสะดวกให้แก่พนักงานเจ้าหน้าที่ในการปฏิบัติการให้เป็นไปตามกฎหมายและระเบียบนี้หรือระเบียบอื่นที่เกี่ยวข้องข้อ ๑๒ในการปฏิบัติหน้าที่ให้เจ้าพนักงานท้องถิ่นและพนักงานเจ้าหน้าที่แสดงบัตรประจำตัวเมื่อบุคคลที่เกี่ยวข้องร้องขอบัตรประจำตัวเจ้าพนักงานท้องถิ่นและพนักงานเจ้าหน้าที่ให้เป็นไปตามแบบที่รัฐมนตรีว่าการกระทรวงมหาดไทยกำหนดหมวด๒การดำเนินคดีกับผู้กระทำผิด ข้อ ๑๓ในกรณีที่เจ้าพนักงานท้องถิ่นหรือพนักงานเจ้าหน้าที่พบเห็นหรือได้รับแจ้งว่ามีผู้กระทำการฝ่าฝืนตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ นี้ให้เจ้าพนักงานท้องถิ่นหรือพนักงานเจ้าหน้าที่ว่ากล่าวตักเตือนหรือสั่งให้ผู้กระทำผิดแก้ไขหรือขจัดความสกปรก หรือความไม่เป็นระเบียบ หรือความไม่เรียบร้อยให้หมดไปโดยมีหนังสือหรือบันทึกแจ้งหรือบอกกล่าวด้วยวาจาให้ผู้กระทำผิดจัดการ ลบ ล้าง กวาดเก็บ ตกแต่ง ปรับปรุงสิ่งที่เป็นความผิดมิให้ปรากฏอีกต่อไปในระยะเวลา ดังต่อไปนี้(๑) ผู้ใดฝ่าฝืนหรือไม่ปฏิบัติตามมาตรา ๙ มาตรา๑๒ มาตรา ๑๓ มาตรา ๑๔ มาตรา ๑๕ มาตรา ๑๗ (๒) มาตรา ๒๐ มาตรา ๒๑ มาตรา ๒๒ มาตรา ๒๗มาตรา ๒๘ มาตรา ๒๙ มาตรา ๓๑ มาตรา ๓๒ (๑) มาตรา ๓๓ มาตรา ๓๔ มาตรา ๓๕ มาตรา ๓๖มาตรา ๓๗ มาตรา ๓๘ และมาตรา ๔๗ให้ผู้ฝ่าฝืนดำเนินการแก้ไขให้เสร็จเรียบร้อยโดยทันที(๒) ผู้ใดฝ่าฝืนหรือไม่ปฏิบัติตามมาตรา ๖ มาตรา ๘มาตรา ๑๐ มาตรา ๑๑ มาตรา ๒๓ มาตรา ๒๖ มาตรา ๓๐ มาตรา ๓๒ (๒) มาตรา ๔๐ และมาตรา ๔๑ให้ผู้ฝ่าฝืนดำเนินการแก้ไขให้เสร็จเรียบร้อยภายในกำหนด ๓ วัน(๓) ผู้ใดฝ่าฝืนหรือไม่ปฏิบัติตามมาตรา ๑๖ มาตรา๑๗ (๑) มาตรา ๑๘ มาตรา ๑๙ และมาตรา ๓๙ให้ผู้ฝ่าฝืนดำเนินการแก้ไขให้เสร็จเรียบร้อยภายในกำหนด ๑๕ วัน(๔) ผู้ใดฝ่าฝืนหรือไม่ปฏิบัติตามมาตรา ๒๔และมาตรา ๒๕ ให้ผู้ฝ่าฝืนดำเนินการแก้ไขให้เสร็จเรียบร้อยภายในกำหนด ๓๐ วัน(๕) ระยะเวลาตาม (๔)อาจขอขยายระยะเวลาดำเนินการได้ตามแต่เจ้าพนักงานท้องถิ่นหรือพนักงานเจ้าหน้าที่เห็นควรทั้งนี้ ระยะเวลาที่ขอขยายต้องไม่เกิน ๒ ครั้ง ๆ ละไม่เกิน ๓๐ วันข้อ ๑๔การว่ากล่าวตักเตือนหรือสั่งให้แก้ไขตามข้อ ๑๓ ถ้าผู้กระทำผิดยินยอมปฏิบัติตามให้คดีเป็นอันเลิกกันถ้าผู้กระทำผิดไม่ปฏิบัติตาม ให้เจ้าพนักงานท้องถิ่นหรือพนักงานเจ้าหน้าที่ที่ได้รับมอบหมายมีอำนาจจัดทำหรือมอบหมายให้ผู้อื่นจัดทำให้เกิดความสะอาดและความเป็นระเบียบเรียบร้อยข้อ ๑๕ค่าใช้จ่ายในการจัดทำความสะอาดตามข้อ๑๔ ให้ผู้กระทำผิดชดใช้เท่าที่ได้ใช้จ่ายไปจริงให้แก่เจ้าพนักงานท้องถิ่นแต่การชดใช้ค่าใช้จ่ายไม่อาจลบล้างการกระทำผิดหรือระงับการดำเนินคดีแก่ผู้กระทำผิดค่าชดใช้ดังกล่าวให้ตกเป็นรายได้ของเทศบาลข้อ ๑๖ในกรณีผู้กระทำผิดซึ่งไม่เชื่อฟังคำตักเตือนหรือไม่ยอมแก้ไข หรือไม่ขจัดความสกปรกความไม่เป็นระเบียบไม่เรียบร้อยให้หมดไปภายในระยะเวลาที่กำหนดหรือภายในระยะเวลาที่ขอขยายให้เจ้าพนักงานท้องถิ่นหรือพนักงานเจ้าหน้าที่ดำเนินการจับกุมผู้กระทำผิดพร้อมด้วยพาหนะเครื่องมือหรือสิ่งของ หรือหลักฐานที่ใช้ในการกระทำความผิดมาดำเนินคดีตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ ทันทีข้อ ๑๗การจับกุมผู้กระทำความผิดตามข้อ ๑๖ให้เจ้าพนักงานท้องถิ่นหรือพนักงานเจ้าหน้าที่ปฏิบัติให้เป็นไปตาม กฎหมาย กฎและระเบียบที่เกี่ยวข้องข้อ ๑๘อำนาจการเปรียบเทียบปรับการเปรียบเทียบปรับ และการสอบสวนคดีผู้กระทำความผิดตามข้อ ๑๖ให้เจ้าพนักงานท้องถิ่นหรือพนักงานเจ้าหน้าที่ที่ได้รับมอบหมายปฏิบัติให้เป็นไปตามกฎหมายกฎ และระเบียบที่เกี่ยวข้อง ทั้งนี้โดยคำนึงถึงพฤติการณ์แห่งการกระทำผิดความหนักเบาแห่งข้อหาและฐานะของผู้ต้องหาเป็นสำคัญข้อ ๑๙ภายใต้มาตรา ๔๘ แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕เจ้าพนักงานท้องถิ่นอาจแต่งตั้งผู้ดำรงตำแหน่งต่อไปนี้เป็นผู้มีอำนาจเปรียบเทียบปรับ(๑) ปลัดเทศบาล(๒) หัวหน้าสำนักปลัดเทศบาล(๓) พนักงานเทศบาลตั้งแต่ระดับ ๓ ขึ้นไปข้อ ๒๐สถานที่ทำการเปรียบเทียบปรับให้ใช้สำนักงานเทศบาล เว้นแต่มีเหตุจำเป็นจะทำการเปรียบเทียบ ณที่ใดภายในเขตเทศบาลก็ได้ โดยให้บันทึกเหตุจำเป็นไว้ในบันทึกการเปรียบเทียบข้อ ๒๑ภายใต้ข้อ ๑๘ และข้อ ๑๙เมื่อผู้ต้องหายินยอมให้เปรียบเทียบปรับตามที่เปรียบเทียบภายในสิบห้าวันแล้วให้ถือว่าคดีเลิกกันตามประมวลกฎหมายวิธีพิจารณาความอาญาข้อ ๒๒เมื่อผู้ต้องหาได้ชำระค่าปรับตามที่เจ้าพนักงานท้องถิ่นหรือผู้ซึ่งเจ้าพนักงานท้องถิ่นแต่งตั้งแล้วให้ดำเนินการออกใบเสร็จโดยให้เจ้าพนักงานท้องถิ่นหรือพนักงานเจ้าหน้าที่และผู้รับเงินเป็นผู้ลงลายมือชื่อในใบเสร็จรับเงินนั้นข้อ ๒๓สำหรับเงินค่าปรับตามมาตรา ๔๘วรรคสาม แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ ให้ปฏิบัติตามระเบียบกระทรวงมหาดไทยว่าด้วยการรับเงิน การเบิกจ่ายเงินการฝากเงิน การเก็บรักษาเงิน และการนำส่งเงินในหน้าที่ของเทศบาลโดยค่าปรับที่ได้จากการเปรียบเทียบให้เบิกจ่ายแบ่งแก่ผู้แจ้งตามมาตรา ๕๑ กึ่งหนึ่งและพนักงานเจ้าหน้าที่ เจ้าพนักงานจราจรหรือตำรวจที่ปฏิบัติหน้าที่ควบคุมการจราจรผู้จับกุมอีกกึ่งหนึ่งถ้าไม่มีผู้แจ้งความค่าเปรียบเทียบปรับส่วนที่เหลือให้ตกเป็นรายได้ของเทศบาลหมวด๓การดำเนินคดีต่อไป ข้อ ๒๔ถ้าผู้ต้องหาไม่ยอมให้เปรียบเทียบปรับหรือเมื่อยินยอมแล้วไม่ชำระค่าปรับให้เจ้าพนักงานท้องถิ่นหรือผู้ซึ่งเจ้าพนักงานท้องถิ่นแต่งตั้งดำเนินการร้องทุกข์กล่าวโทษต่อพนักงานสอบสวนเพื่อดำเนินคดีกับผู้ต้องหาต่อไปหมวด๔การปฏิบัติต่อของกลาง ข้อ ๒๕โดยที่มิได้กำหนดไว้ตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ ในการปฏิบัติต่อของกลางให้นำความในข้อบังคับการเก็บของกลางกระทรวงมหาดไทย พุทธศักราช ๒๔๘๐และที่แก้ไขเพิ่มเติมมาใช้บังคับโดยอนุโลมข้อ ๒๖ผู้มีหน้าที่รักษาของกลาง ได้แก่เจ้าพนักงานท้องถิ่นหรือพนักงานเจ้าหน้าที่ที่ได้รับมอบหมายในคดีความผิดตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ประกาศณ วันที่ ๔ กุมภาพันธ์ พ.ศ. ๒๕๕๒ผาพูลอุ่นสถิตย์นายกเทศมนตรีตำบลหนองสอปริยานุช/ผู้จัดทำ๖พฤษภาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๖๕ ง/หน้า ๒๐/๑ พฤษภาคม ๒๕๕๒